Na temelju članka 57. Zakona o porezu na dohodak (Narodne novine broj 115/16 i 106/18) te članka 28. Statuta Općine Ernestinovo (Službeni glasnik broj 1/13, 4/13, 3/18, 4/18), Općinsko vijeće Općine Ernestinovo na 17. sjednici održanoj 29. siječnja 2019. donosi

**O D L U K U**

**o visini paušalnog poreza za iznajmljivače u turizmu**

**na području Općine Ernestinovo**

Članak. 1.

Ovom Odlukom određuje se visina paušalnog poreza na dohodak poreznom obvezniku koji ostvaruje dohodak od iznajmljivanja stanova, soba i postelja putnicima i turistima te organiziranja kampova koji se nalaze na području Općine Ernestinovo.

Članak 2.

Visina paušalnog poreza iz članka 1. ove Odluke određuje se u iznosu od 150,00 kn godišnje po krevetu ili smještajnoj jedinici u svim naseljima Općine Ernestinovo u kojima se obavlja djelatnost iznajmljivanja i smještaja u turizmu.

Na iznos godišnjeg paušalnog poreza obračunava se prirez na porez na dohodak sukladno važećoj Odluci o lokalnim porezima Općine Ernestinovo.

Članak 3.

Poslovi u vezi s utvrđivanjem i naplatom paušalnog poreza na dohodak od iznajmljivanja stanova, soba i postelja putinicima i turistima te organiziranja kampova obavljat će nadležna ustrojstvena jedinica Porezne uprave Ministarstva financija.

Članak 4.

Ova odluka stupa na snagu osmog dana od dana objave u Službenom glasniku Općine Ernestinovo.

KLASA: 410-07/19-02/1

URBROJ: 2158/04-19-1

Ernestinovo, 29. siječnja 2019.

Predsjednik

Općinskog vijeća

Krunoslav Dragičević